Salvelinus alpinus

miniatura|240px|Lámina de 1896
***Salvelinus alpinus*** é unha especie de peixes osteíctios da orde dos salmoniformes, familia dos salmónidos, subfamilia dos salmoninos, unha das numerosas comprendidas no xénero *Salvelinus*, 

Propia dos de lagos alpinos e das augas costeiras das rexións árticas e subárticas, incluíndo as illas do arquipélago ártico do Canadá.

Ningún outro peixe de auga doce se encontra tan ao norte.

## Taxonomía 
### Descrición 
A especie foi descrita en 1758 por Linneo na 10ª edición  do seu *Systema Naturae*, baixo o nome de *Salmo alpinus*. Observouse no Ártico canadense, Groenlandia, Islandia, Escandinavia, Siberia e Alasca.

Ningún outro peixe de auga doce se encontra tan ao norte.

## Características 
Intimamente relacionado co salmón e a troita, comparte características con ambos os dous. 

Pode alcanzar unha lonxitud de 1,10&nbsp;m e un peso de 15&nbsp;kg.  

A idade máxima publicada é de 40 anos.

En xeral, o dorso é escuro, de cor parda olivácea, e o ventre e os flancos claros. O dorso e os laterais aparecen con  característicos puntos vermellos ou rosados, de maior tamaño ao longo da liña lateral, á veces maiores que a pupila. Porén, a cor é mi variábel, dependendo da situación, a época do ano e o grao de madureza sexual. Na época da desova, os adultos de ambos os sexos, pero especialmente os machos, presentan unha brillante coloración vermella ou alaranxada no ventre e as aletas pectorais, pelvianas e na anal. Esta coloración vermella danlla os carotenoides presentes na dieta; os anfípodos son a principal fonte deste pigmento. Os inmaturos presentan 11 manchas escuras en cada costado. As aletas son claras nos xuvenís, e escuras nos adultos.

## Bioloxía 
É unha especie bentopeláxica que vive en augas frías e ben oxixenadas, que aparece en zonas profundas dos ríos medianos ou grandes, e nos lagos. Poden ser anádromo, semianádromo ou sedentario. Os espécimes que viven ao norte dos 65° N de latitude son xeralmente anádromos. 
 
As poboacións de auga doce aliméntanse de crustáceos planctónicos, anfípodos, copépodos, moluscos, insectos e doutros peixes, incluso da súa propia especie.

Os mesmos crustáceos que lles serven de alimento son con frecuencia hospedadores intermediarios de parasitos. 

As femias adoitan depositar de 3 000 a 5 000 ovos. Non morren despois da desova, como ocorre no salmóns do Pacífico (xén ero *Oncorhynchus*, e adoitan desovar varias veces ao longo da súa vida, normalmente cada segundo ou terceiro ano. A ceías emerxen na primavera e permanecen no río de 5 a 7 meses, ou até que miden uns 15-20 cm de lonxitude. A madurez sexual varía de 4 a 10 anos, cando alcanzan os 50 ou 60 cm de lonxitude.

## Pesca 
A súa pesca non reviste grande interese comercial, pero é unha especie usada en acuicultura e un trofeo moi común en pesca deportiva.

Comercialízase fresco, afumado, enlatado e conxelado. Cómese salgado, cocido, frito e asado.

## Estado de conservación 
A Unión Internacional para a Conservación da Natureza e dos Recursos Naturais, considerando que é unha especie moi estendida sen que se coñezan grandes ameazas xeneralizadas, e aínda que varias poboacións diminuíron significativamente, cualifica o seu status como *LC* (pouco preocupante). 

## Notas 
## Véxase tamén 
### Bibliografía 
* Kottelat, M. & Freyhof, J. (2007): *Handbook of European Freshwater Fishes*. Cornol, Xura, Suíza: Publications Kottelat. ISBN 978-2-8399-0298-4.

### Outros artigos 
* Salmoniformes
* Salmónidos
* Salmoninos
* *Salvelinus*